શું છે આ બધુ ? મગજનું દહીં કરી નાખ્યું અને એ ય પાછું ખાટું ! કંટાળશો નહીં દોસ્તો ,કેમકે આ બધું જ અત્યંત પ્રમાદી અને પ્રભાવી રીતે જયારે ઓનસ્ક્રીન તમે જોશો એમ તમને સીન બાય સીન મોજના ફુવારા ફૂટવાના છે . . મુવી ગજબનાક રીતે કટાક્ષોથી ફાટફાટ થાય છે અને એ જ મજા છે એક બ્લેક કોમેડીની. એકોએક સામાન્ય ઘટમાળ જયારે કૈક નવા ને નવીન જ અંત પર જયારે આવી ચડે છે ત્યારની ક્રિશ્ચિયન’ની હાલત તમે જુઓ તો ખ્યાલ આવશે કે વાત ભલે એની હોય પણ વાર્તા તો છેવટે આપણી ઉર્ફે સમાજની જ છે ! અત્યંત વિલક્ષણ ને વિચિત્ર વાર્તા , જાણે કે વિષાદ અને સંવાદનો સુભગ સમન્વય ! કેટકેટલાય મુદ્દે અહીં ફીરકી લેવાઈ છે , જુઓ – મોર્ડન આર્ટ’ના નામે કઈ પણ પ્રદર્શિત કરવાની વાત હોય કે પછી કોઈપણ રેન્ડમ વસ્તુ ( રેતીના ઢગલાઓ ) તો ઠીક જીવંત વ્યક્તિને ( પેલો એપમેન ) પણ આર્ટ’ના નામે ઠઠાડી દેવાની વાત હોય , મદદ કરવાના માપદંડ ( ભિખારીઓ’ને મસ્ત રીતે વાર્તામાં વણી લઈને ) અને વિશ્વાસ મુકવાની દંભી માનસિકતા હોય , ફ્રીડમ ઓફ સ્પીચ’ની મોટીમોટી વાતો હોય , પબ્લિસિટી ફંડા’ના ફંદા હોય કે પછી ઇન્ટરનેટ’માં વાઇરલ થવાની માનસિકતાનો વાઇરલ તાવ હોય . . . એક જ સમયે કથાનકમાં એટએટલી બધી વાતો વણી લીધી છે કે જાણે કેઓસ કમ મેજીક રિયાલિઝમ’માં ડોકિયું કરી આવ્યા હોય એમ લાગે !